KOMISSION TÄYTÄNTÖÖNPANOASETUS (EU) 2022/739,

annettu 13 päivänä toukokuuta 2022,

täytäntöönpanoasetuksen (EU) 2020/761 muuttamisesta siltä osin kuin on kyse eräiden siipikarjanlihan tuontia koskevien tariffikiintiöiden sekä maitojauheen Dominikaaniseen tasavaltaan vientiä koskevan tariffikiintiön hallinnoinnista

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan ensimmäisen kohdan a ja b alakohdan,

sekä katsoo seuraavaa:

(1) Komission täytäntöönpanoasetuksessa (EU) 2020/761 (2) vahvistetaan tuonti- ja vientitodistusjärjestelmällä hallinnoitavien maataloustuotteiden tuonti- ja vientitariffikiintiöiden hallinnointia koskevat säännöt, avataan tiettyjen maataloustuotteiden tuonti- ja vientitariffikiintiöt ja vahvistetaan näiden tariffikiintiöiden hallinnointiin sovellettavat erityissäännöt.

(2) Täytäntöönpanoasetuksen (EU) 2020/761 55 artiklalla avataan tariffikiintiö EU:n alkuperää olevan maitojauheen viennille Dominikaaniseen tasavaltaan. Kiintiö avataan kaikille tuotteille, jotka on luokiteltu CN-koodeihin 0402 10, 0402 21 ja 0402 29.

(3) Kyseinen vientikiintiö kattaa tällä hetkellä 13 CN-koodia. Jotta voidaan helpottaa tällaista maitojauheen vientiä Dominikaaniseen tasavaltaan, vientitodistuksen olisi oltava voimassa kaikkien tämän kiintiön kattamiin CN-koodeihin luokiteltujen tuotteiden osalta riippumatta hakemuksessa nimenomaisesti mainituista CN-koodeista.

(4) Komission delegoidulla asetuksella (EU) 2020/760 (3) täydennetään asetusta (EU) N:o 1308/2013 todistusten alaisten tuonti- ja vientitariffikiintiöiden hallinnointia koskevien sääntöjen osalta.

(5) Delegoidun asetuksen (EU) 2020/760 9 artiklan 6 kohdassa säädetään, että viitemäärä lasketaan järjestysnumeroilla 09.4211, 09.4212, 09.4213 ja 09.4290 avattujen tariffikiintiöiden osalta kumuloimalla niiden vapaaseen liikkeeseen unionissa luovutettujen tuotteiden määrät, jotka kuuluvat kuhunkin ryhmän kiintiöjärjestysnumeroon.

(6) Täytäntöönpanoasetuksen (EU) 2020/761 liitteessä XII järjestysnumeroilla 09.4211 ja 09.4212 avattujen tariffikiintiöiden kiintiökaudet on jaettu osakausiin, kun taas järjestysnumeroilla 09.4213 ja 09.4290 avattujen tariffikiintiöiden kiintiökausia ei ole jaettu, mikä monimutkaistaa huomattavasti viitemäärän laskemista.

(7) Viitemäärän laskemisen yksinkertaistamiseksi on asianmukaista jakaa järjestysnumeroilla 09.4213 ja 09.4290 avatut kiintiökaudet samoihin osakausiin kuin järjestysnumeroilla 09.4211 ja 09.4212 avatut kiintiökaudet.

(8) Sen vuoksi täytäntöönpanoasetusta (EU) 2020/761 olisi muutettava.

(9) Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Täytäntöönpanoasetuksen (EU) 2020/761 muuttaminen Muutetaan täytäntöönpanoasetus (EU) 2020/761 seuraavasti: 1) Korvataan 56 artiklan 3 kohdan b alakohta seuraavasti: ”b) 20 kohdassa on ilmoitettava ”Täytäntöönpanoasetus (EU) 2020/761 CARIFORUM-valtioiden sekä Euroopan yhteisön ja sen jäsenvaltioiden välisen talouskumppanuussopimuksen, jonka allekirjoittaminen ja väliaikainen soveltaminen hyväksyttiin neuvoston päätöksellä 2008/805/EY, liitteen III lisäyksen 2 mukainen maitojauheen tariffikiintiö ajanjaksolle 1.7.20...–30.6.20… Vientitodistus on voimassa kaikkien sellaisten tuotteiden osalta, jotka on luokiteltu täytäntöönpanoasetuksen (EU) 2020/761 55 artiklan 2 kohdassa tarkoitettuihin CN-koodeihin.”” 2) Muutetaan liite XII tämän asetuksen liitteen mukaisesti.

2 artikla Voimaantulo Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Sitä sovelletaan tämän asetuksen voimaantulon jälkeen alkaviin tariffikiintiökausiin.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä toukokuuta 2022. Komission puolesta Puheenjohtaja Ursula VON DER LEYEN

(1) EUVL L 347, 20.12.2013, s. 671.

(2) Komission täytäntöönpanoasetus (EU) 2020/761, annettu 17 päivänä joulukuuta 2019, Euroopan parlamentin ja neuvoston asetusten (EU) N:o 1306/2013, (EU) N:o 1308/2013 ja (EU) N:o 510/2014 soveltamista koskevista säännöistä todistuksia käyttäen hallinnoitavia tariffikiintiöitä koskevan järjestelmän osalta (EUVL L 185, 12.6.2020, s. 24).

(3) Komission delegoitu asetus (EU) 2020/760, annettu 17 päivänä joulukuuta 2019, Euroopan parlamentin ja neuvoston asetuksen (EU) N:o 1308/2013 täydentämisestä todistusten alaisten tuonti- ja vientitariffikiintiöiden hallinnointia koskevien sääntöjen osalta ja Euroopan parlamentin ja neuvoston asetuksen (EU) N:o 1306/2013 täydentämisestä tariffikiintiöiden hallinnoinnin edellyttämien vakuuksien osalta (EUVL L 185, 12.6.2020, s. 1).